สถานีวิทยุโทรทัศน์ไทยทีวีสีช่อง 3
สถานีวิทยุโทรทัศน์ไทยทีวีสีช่อง 3 อ.ส.ม.ท. เป็นสถานีโทรทัศน์ภาคพื้นดิน (Terrestrial Television) แห่งที่ 4 ของประเทศไทย ดำเนินกิจการโดย"บริษัท บางกอก เอ็นเตอร์เทนเม้นต์ จำกัด" ภายใต้สัญญาสัมปทานกับบริษัท อสมท จำกัด (มหาชน) เริ่มแพร่ภาพเป็นปฐมฤกษ์เมื่อวันที่ 26 มีนาคม พ.ศ. 2513 เวลา 10:00 น. ในเขตกรุงเทพมหานครและปริมณฑล ออกอากาศด้วยระบบวีเอชเอฟ ความถี่ต่ำ ทางช่องสัญญาณที่ 3 จนถึงปี พ.ศ. 2550 หลังจากนั้น จึงเปลี่ยนมาออกอากาศในระบบยูเอชเอฟ ทางช่องสัญญาณที่ 32 โดยที่เริ่มแพร่ภาพคู่ขนาน (simulcast) กับโทรทัศน์ระบบดิจิทัล ช่องหมายเลข 33 ภาพคมชัดสูง ของ"บริษัท บีอีซี-มัลติมีเดีย จำกัด" ตามคำสั่งของศาลปกครอง ตั้งแต่เวลา 21:19 น. ของวันศุกร์ที่ 10 ตุลาคม พ.ศ. 2557 มีคำขวัญประจำสถานีฯ ว่า "คุ้มค่าทุกนาที ดูทีวีสีช่อง 3" โดยมีประสาร มาลีนนท์ รักษาการในตำแหน่งกรรมการผู้จัดการ ตั้งแต่วันที่ 1 สิงหาคม พ.ศ. 2555 แทนประวิทย์ มาลีนนท์ ที่ขอลาออกเนื่องจากมีปัญหาเรื่องสุขภาพ
รายชื่อรายการการ์ตูนโทรทัศน์ไทย
และแล้วเมื่อในปี 2543 สถานีวิทยุโทรทัศน์ไทยทีวีสีช่อง 3 เปิดตัวรายการการ์ตูนไทยเรื่องแรก การ์ตูนปลาบู่ทอง ซึ่งเป็นเรื่องราวนิทานพื้นบ้านที่ถูกนำมาแปลงเป็นบทละครโทรทัศน์ ภาพยนตร์ หลายต่อหลายครั้ง ซึ่งก็ได้แปลงมาเป็นการ์ตูนโทรทัศน์โดยฉายครั้งแรกเมื่อวันที่ โดยการผลิตของ บ.บรอดคาซท์ ไทย เทเลวิชั่น จก. ซึ่งได้รับการตอบรับเป็นอย่างดีจากผู้ชมทั้งเด็กและผู้ใหญ่ ทำให้วงการการ์ตูนไทยสั่นสะเทือนขึ้นอีกครั้ง เมื่อเฟืองแรกได้ขยับขึ้นอีกครั้ง จนภายหลังก็ได้มีการ์ตูนแอนิมชั่นเกิดขึ้นตามอีกมากมาย ทั้งภาพยนตร์การ์ตูนฉายโรง ทั้งการ์ตูนโทรทัศน์ ทั้ง 2 มิติ และ 3 มิติ อาทิเช่น ปังปอนด์ (วิธิตา แอนิเมชั่น), ก้านกล้วย (กันตนา), ยักษ์ (เวิร์คพอยท์), จ๊ะ ทิง จา (แฟนตาซีทาวน์), เชลล์ดอน หอยกู้โลก (เชลล์ฮัท เอ็นเทอร์เทนเม้นท์), เบิร์ดแลนด์ แดนมหัศจรรย์ (GMM Grammy), ชุมชนนิมนต์ยิ้ม (บริษัท โฮมรัน เอ็นเทอร์เทนเมนท์ จำกัด) ฯลฯ